text: 28 kørte for hurtigt ved skole
  10 januar 2018 kl. 16.18
  Igen onsdag konstaterede politiet, at mange bilister kørte for hurtigt forbi skole
  28 bilister kan se frem til en hilsen fra politiet for at køre for hurtigt forbi Rinkenæs Skole onsdag. En enkelt bilist blev blitzet med 71 kilometer i timen i en 50 kilometer zone.
  I går kunne vi her på tvsyd.dk fortælle at 48 bilister blev blitzet ved fem skoler i syd- og sønderjylland.
  Færdselspolitiet måler hastigheder ved skoler i denne uge - og bilisterne er advaret på forhånd via tweets fra politiet, men det har altså ikke afholdt dem fra at køre alt for stærkt forbi skolerne.
  71 km/t forbi en skole i Rinkenæs med 50zone er ikke ok, så der kommer en hilsen i E-boks og et klip til bilisten. Desværre yderligere 28 sager ved ATK måling (skolekampagne) ved denne skole. Sænk farten og hjælp alle sikkert frem #politidk
  
  